หนูมีอาการรู้สึกร้อนที่ต้นขาด้านหน้าและด้านข้างค่ะ จะเป็นตอนกลางคืน ไม่ว่าเปิดแอหรือพัดลมเป่ายังไงก็ไม่หายค่ะ ปวดจนบางครั้งรู้สึกแสบ แต่จับแล้วก็ไม่ได้ร้อนค่ะ อุ่นเท่าร่างกายส่วนอื่น หนูรู้สึกว่ามันรบกวนชีวิตประจำวันหนูอะค่ะ หนูเลยอยากทราบสาเหตุและวิธีแก้ค่ะ ขอบค่ะ
สวัสดีค่ะ อาการแสบร้อนที่บริเวณต้นขา อาจมีสาเหตุจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บของเส้นประสาท โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อนหากมีอาการชาและแสบร้อนเป็นเรื้อรัง ชามากขึ้นเรื่อยๆ หรือมีกล้ามเนื้ออ่อนแรงร่วมด้วย มีผื่นขึ้น ควรรีบไปพบแพทย์เพื่อตรวจเพิ่มเติมเบื้องต้นแนะนำสังเกตอาการ และหลีกเลี่ยงการทำท่าที่กดทับบริเวณที่เป็น ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ การรับประทานยาระงับการปวดปลายประสาทอาจจะช่วยได้ในเบื้องต้น แต่ควรปรึกษาแพทย์ก่อนใช้ยาค่ะ